Islamska zajednica u Bosni i Hercegovini

Islamska zajednica u Bosni i Hercegovini prema Ustavu Islamske zajednice, koju je donio Sabor Islamske zajednice na svom zasjedanju u Sarajevu 26. novembra 1997, predstavlja jednu i jedinstvenu zajednicu muslimana u Bosni i Hercegovini, Bošnjaka izvan domovine i drugih muslimana koji je prihvataju kao svoju.

Kao sastavni dijelovi Islamske zajednice u Bosni i Hercegovini ubrajaju se i mešihati u Hrvatskoj, Sloveniji i Srbiji a koji predstavljaju vjerske i administrativno-upravne organe za područja koja pokrivaju.

Duhovno vodstvo muslimana u Bosni i Hercegovini zove se Rijaset Islamske zajednice, a poglavar islamske zajednice reisul-ulema. Trenutni reisul-ulema Islamske zajednice u Bosni i Hercegovini je Husein Kavazović koji je na ovoj dužnosti od 2012, kada je zamijenio Mustafu Cerića.

Sjedište Islamske zajednice u Bosni i Hercegovini smješteno je u Sarajevu.

 Historija 
Do 1878. i Berlinskog kongresa, Bosna i Hercegovina se nalazila u sastavu Osmanlijskog Carstva. U takvim pravno-političkim okolnostima muslimani nisu imali potrebu za samostalnom islamskom zajednicom, jer se jedinstvo muslimana u Bosni i Hercegovini i muslimana širom islamskog svijeta očitovalo lojalnošću i uvažavanju institucije halife koji je predstavljao duhovnog vođu muslimana svijeta.

Međutim, poslije 1878. i dolaska Austro-Ugarske u Bosnu i Hercegovinu, situacija se po tom pitanju mijenja. Islam više nije državna religija, a nepostojanje državne institucija u oblasti vjerskog života sve se više osjećala među muslimanskim stanovništvom. Pa i usljed nepostojanja autoritativnog organa u Bosni i Hercegovini po pitanju vjerskog života i potrebe za takvim organom, mnogi bosanskohercegovački muslimani su bili protiv prekida veza sa Istanbulom.

 Organizacija 
250px|thumb|desno|Muftijstva i mešihati IZ BiH

Islamska zajednica u Bosni i Hercegovini sastavljena je od sljedećih organizacionih jedinica i cjelina:
 Džemat
 Medžlis
 Muftijstvo, odnosno Mešihat
 Sabor Islamske zajednice
 Reisul-ulema
 Rijaset
 Vijeće muftija
 Ustavni sud Islamske zajednice
Muftijstva unutar Bosne i Hercegovine su podijeljena na Banjalučko, Bihaćko, Goraždansko, Mostarsko, Sarajevsko, Travničko, Tuzlansko i Zeničko muftijstvo.

 Cilj i zadaća 
Jedna od temeljnih zadaća Islamske zajednice predstavlja čuvanje vjerodostojnosti islamskih normi i osiguravanje njihovog zvaničnog tumačenje i primjene u životu muslimana i društvenom ambijentu u kojem djeluje. Izvršavanje ibadetskih islamskih dužnosti u Islamskoj zajednici u Bosni i Hercegovini utemeljeno je na primjeni hanefijskog mezheba.

 Sjedište, simboli i jezik 
mini|220x220piksel|Službeni bajrak Islamske zajednice
Ustav Islamske zajednice propisuje sjedište, simbole, jezik i kalendar Islamske zajednice. Prema Ustavu, sjedište Islamske zajednice u Bosni i Hercegovini je u Sarajevu, službeni bajrak je zelene boje sa bijelim polumjesecom i bijelom petokrakom zvijezdom.

Znak Islamske zajednice čine polumjesec, petokraka zvijezda u sredini polumjeseca, u čijim otvorenim poljima je arapskim pismom ispisana deset puta riječ Allah. Službeni jezik u Islamskoj zajednici je bosanski jezik, a službeni kalendari su hidžretski i gregorijanski kalendar. Hidžretski kalendar utvrđuje Rijaset Islamske zajednice i objavljuje se u godišnjaku Islamske zajednice, Takvimu.

 Spisak Reisul-ulema 
mini|Husein Kavazović, reisul-ulema

 Reisul-ulema Bosne i Herzegovine 

 1882–1893 Mustafa Hilmi Hadžiomerović (1816–1895)
 1893–1909 Mehmed Teufik Azabagić (1838–1918)
 1909–1910 Ahmed Munib Korkut, v.d.
 1910–1912 Sulejman Šarac (1850–1927)
 1912–1914 Mehmed Teufik Okić (1870–1932), v.d.
 1914–1930 Mehmed Džemaludin Čaušević (1870–1938)

 Reisul-ulema Jugoslavije 

 1930–1936 Ibrahim Maglajlić (1861–1936), sjedište u Beogradu
 1936–1938 Salih Safvet Bašić (1886–1948), v.d.
 1938–1942 Fehim Spaho (1877–1942)
 1942–1947 Salih Safvet Bašić (1886–1948), v.d.
 1947–1957 Ibrahim Fejić (1879–1962)
 1957–1975 Sulejman Kemura (1908–1975)
 1975–1987 Naim Hadžiabdić (1918–1987)
 1987 Ferhat Šeta
 1987–1989 Husein Mujić (1918–1994)
 1990–1991 Jakub Selimoski (1946–2013), v.d.
 1991–1993 Jakub Selimoski (1946–2013)

 Reisul-uleme Bosne i Hercegovine 

 Jakub Selimoski napustio Sarajevo 1993.
 1993–1996 Mustafa Cerić (*1952), v.d.
 1996–2012 Mustafa Cerić (*1952)
 2012–trenutno Husein Kavazović (*1964)

 Također pogledajte 
 Islam u Bosni i Hercegovini
 Muftijstvo Sarajevsko
 Muftijstvo Zeničko

Reference 

 Vanjski linkovi 
 Zvanični sajt Islamske zajednice u Bosni i Hercegovini

Kategorija:Islam
Kategorija:Islamska zajednica u Bosni i Hercegovini